smcproject/ml-wiki-sentences huggingface dataset:
2008-ലെ ഗ്രീൻലാൻഡിക് സ്വയംഭരണ റഫറണ്ടത്തിൽ, ഗ്രീൻലാൻഡുകാർ സ്വയംഭരണ നിയമത്തിന് അനുകൂലയമായി വോട്ട് ചെയ്തതോടെ ഡാനിഷ് സർക്കാരിൽ നിന്ന് പ്രാദേശിക നാലക്കേർസുയിസുട്ടിന് (ഗ്രീൻലാൻഡിക് ഗവൺമെന്റ്) കൂടുതൽ അധികാരം കൈമാറ്റം ചെയ്യപ്പട്ടു.
ഈ ഘടനയ്ക്ക് കീഴിൽ, ഗ്രീൻലാൻഡ് ക്രമേണ നിരവധി സർക്കാർ സേവനങ്ങളുടെയും കാര്യക്ഷമതയുള്ള മേഖലകളുടെയും ഉത്തരവാദിത്തം ഏറ്റെടുത്തു.
പൗരത്വം, ധനനയം, പ്രതിരോധം ഉൾപ്പെടെയുള്ള വിദേശകാര്യങ്ങൾ എന്നിവയുടെ നിയന്ത്രണം ഡാനിഷ് സർക്കാർ നിലനിർത്തുന്നു.
ഗ്രീൻലാൻഡിൽ അധിവസിക്കുന്നവരിൽ ഭൂരിഭാഗവും ഇന്യൂട്ട് വംശജരാണ്.
ആഗോളതാപനം മൂലമുള്ള മഞ്ഞുരുകൽ ഭീഷണി നേരിടുന്ന ഇവിടുത്തെ ധാതുസമ്പത്തിന്റെ സമൃദ്ധി, യൂറോപ്പ്, വടക്കേ അമേരിക്ക, ആർട്ടിക് മേഖല എന്നിവയ്ക്കിടയിലുള്ള തന്ത്രപ്രധാനമായ സ്ഥാനം എന്നിവയാൽ റഷ്യയും അമേരിക്കയും ഉൾപ്പെടെയുള്ള വൻശക്തികൾക്ക് താൽപ്പര്യമുള്ള ഇവിടെ യുഎസിന്റെ ഒരു സൈനിക താവളം (പിറ്റുഫിക് സ്പേസ് ബേസ്) നിലനിൽക്കുന്നു.
ഭൂമിശാസ്ത്രപരമായ ഘടകങ്ങൾ, കാലാവസ്ഥ തുടങ്ങിയവയുടെ ശക്തമായ സ്വാധീനത്താൽ ഗ്രീൻലാൻഡിലെ ജനസംഖ്യ പ്രധാനമായും തെക്കുപടിഞ്ഞാറൻ തീരത്താണ് കേന്ദ്രീകരിച്ചിരിക്കുന്നത്, ദ്വീപിന്റെ ബാക്കി ഭാഗങ്ങളിൽ ജനസാന്ദ്രത തുലോം കുറവാണ്.
ഗ്രീൻലാൻഡിന്റെ മുക്കാൽ ഭാഗവും അന്റാർട്ടിക്കയ്ക്ക് പുറത്തുള്ള സ്ഥിരമായ ഹിമപാളിയാൽ മൂടപ്പെട്ടിരിക്കുന്നു.
56,583 (2022) ജനസംഖ്യയുള്ള ഗ്രീൻലാൻഡ്, ലോകത്തിലെ ഏറ്റവും കുറവ് ജനസാന്ദ്രതയുള്ള പ്രദേശമാണ്.
അതിന്റെ വൈദ്യുതി ഉൽപാദനത്തിന്റെ അറുപത്തിയേഴ് ശതമാനവും പ്രധാനമായും ജലവൈദ്യുതി പോലെയുള്ള പുനരുപയോഗ ഊർജ്ജത്തിൽ നിന്നാണ്.
ആദ്യകാല നോർസ് കുടിയേറ്റക്കാരാണ് ദ്വീപിന് ഗ്രീൻലാൻഡ് എന്ന് പേരിട്ടത്.
ഐസ്‌ലാൻഡിക് ഇതിഹാസങ്ങളിൽ പറയുന്നതു പ്രകാരം നോർവെക്കാരനായ എറിക് ദി റെഡ്, നരഹത്യാക്കുറ്റം ചുമത്തപ്പെട്ട പിതാവ് തോർവാൾഡിനൊപ്പം ഐസ്‌ലാൻഡിൽ നിന്ന് നാടുകടത്തപ്പെട്ടുവെന്നാണ്.
വടക്കുപടിഞ്ഞാറ് സ്ഥിതിചെയ്യുന്നതായി കേട്ടിട്ടുള്ള ഒരു മഞ്ഞുമൂടിയ ഭൂമി പര്യവേക്ഷണം ചെയ്യാൻ അദ്ദേഹം തന്റെ വലിയ കുടുംബത്തോടും അടിമകളോടുമൊപ്പം കപ്പലുകളിൽ പുറപ്പെട്ടു.
മഞ്ഞുമൂടിയി ദ്വീപിൽ വാസയോഗ്യമായ ഒരു പ്രദേശം കണ്ടെത്തി അവിടെ സ്ഥിരതാമസമാക്കിയ ശേഷം, ഒരു മനോഹരമായ പേര് കുടിയേറ്റക്കാരെ ആകർഷിക്കുമെന്ന പ്രതീക്ഷയിൽ അദ്ദേഹം അതിന് ഗ്രോൺലാൻഡ് ("ഗ്രീൻലാൻഡ്" എന്ന് വിവർത്തനം) എന്ന് പേരിട്ടു.
എറിക് ദി റെഡ് എന്ന ഇതിഹാസം പറയുന്നു.
"വേനൽക്കാലത്ത്, എറിക് താൻ കണ്ടെത്തിയ പ്രദേശത്ത് സ്ഥിരതാമസമാക്കാനുറക്കുകയും അതിനെ അദ്ദേഹം ഗ്രീൻലാൻഡ് എന്ന് പേരിട്ടു വിളിച്ചു. കണ്ടെത്തിയ ഭൂമിയ്ക്ക് അനുകൂലമായ ഒരു പേരുണ്ടെങ്കിൽ ആളുകൾ അവിടേക്ക് ആകർഷിക്കപ്പെടുമെന്ന് അദ്ദേഹം പറഞ്ഞു."
ഗ്രീൻലാൻഡിക് ഭാഷയിൽ ആ പ്രദേശത്തിന്റെ പേര് കലാലിത് നുനാത്ത് എന്നാണ്.
കാലാലിതുകൾ പ്രദേശത്തിന്റെ പടിഞ്ഞാറൻ മേഖലയിൽ വസിക്കുന്ന ഗ്രീൻലാൻഡിക് ഇന്യൂട്ടുകളുടെ ഒരു കൂട്ടമാണ്.
എഴുതപ്പെട്ട ചരിത്രവിവരണങ്ങൾക്ക് മുൻപ് പാലിയോ-എസ്കിമോകൾ ഇവിടെ വസിച്ചിരുന്നു.
എ.ഡി 984 മുതൽ ദ്വീപിന്റെ ഏറ്റവും തെക്കുകിഴക്കൻ മുനമ്പിനടുത്തുള്ള ഫ്യോർഡുകളിൽ ഐസ്‌ലാൻഡുകാർ കോളനി സ്ഥാപിച്ചിരുന്നു.
ഇത്തരം ആവാസകേന്ദ്രങ്ങൾ വളരെപ്പെട്ടെന്ന് വികസിച്ചു, നൂറ്റാണ്ടുകളോളം ഇത് തുടർന്നുവെങ്കിലും 1400 കളിൽ ഇവ അപ്രത്യക്ഷമായി, ചെറു ഹിമയുഗത്തിന്റെ ക്രമരഹിത വെളിപ്പെടലുകൾ നടന്ന കാലമായിരുന്നു അത്.
ഭൂമിശാസ്ത്രവും കാലാവസ്ഥയും ഗ്രീൻലാൻഡിന്റെ ഭൂപടം.
ഗ്രീൻലാൻഡിന്റെ തെക്കുകിഴക്ക് അറ്റ്ലാന്റിക്ക് മഹാസമുദ്രവും , കിഴക്ക് ഗ്രീൻലാൻഡ് കടലും, വടക്ക് ആർട്ടിക്ക് സമുദ്രവും , പടിഞ്ഞാറ് ബാഫിൻ ഉൾക്കടലും സ്ഥിതിചെയ്യുന്നു.
ഗ്രീൻലാൻഡിന്റെ കിഴക്ക് വശത്ത് അറ്റ്ലാന്റിക്ക് സമുദ്രത്തിലുള്ള ഐസ്‌ലാൻഡും , പടിഞ്ഞാറ് ബഫിൻ ഉൾക്കടലോട് ചേർന്നുള്ള കാനഡയുമാണ്‌ ഏറ്റവും അടുത്ത രാജ്യങ്ങൾ.
ലോകത്തിലെ ഏറ്റവും വലിയ ദ്വീപും സ്വയംഭരണ പ്രദേശവുമാണ്‌ ഗ്രീൻലാൻഡ്.
കൂടാതെ ലോകത്തിലെ ഏറ്റവും വലിയ ദേശീയോദ്യാനം സ്ഥിതി ചെയ്യുന്നതും ഈ ദ്വീപിലാണ്‌.
ഗ്രീൻലാൻഡിന്റെ തെക്കുകിഴക്കൻ തീരം
ഗ്രീൻലാൻഡിന്റെ മൊത്തം വിസ്തീർണ്ണം 2,166,086 ചതുരശ്ര കി.
മീറ്റർ (836,109 ച.മൈൽ) ആണ്‌.
ഇതിൽ 1,755,637 ച.
മീ (677,676 ച.മൈൽ) (81%) ഭാഗവും ഹിമപാളികൾക്കൊണ്ട് മൂടപ്പെട്ടിരിക്കുന്നു.
ഈ ഹിമപാളികളുടെ അളവ് 2.85 ദശലക്ഷം ക്യുബിക്ക് കി.
39,330 കി.
മീറ്ററാണ്‌ മൊത്തം തീരപ്രദേശത്തിന്റെ നീളം ഇത് ഭൂമധ്യരേഖയിൽകൂടിയുള്ള ഭൂമിയുടെ ചുറ്റളവിനോളം തുല്യമാണ്‌.
3,694 മീറ്റർ (12,119 അടി) ഉയരമുള്ള ഗൺജൊം ആണ്‌ ഏറ്റവും ഉയരം കൂടിയ ഭാഗം, ഭൂരിഭാഗം പ്രദേശങ്ങളും 1,500 മീറ്ററിൽ താഴെയാണ്‌ സ്ഥിതിചെയ്യുന്നത്.
ഗ്രീൻലാൻഡിനെ മൂടിയിരിക്കുന്ന ഹിമത്തിന്റെ ഭാരം കാരണമായി നടുഭാഗം സമുദ്രനിരപ്പിൽനിന്ന് 300 മീറ്റർ (1,000 അടി) തഴെയാണ്‌ സ്ഥിതിചെയ്യുന്നത്.
സാധരണനിലയിൽ ദ്വീപിന്റെ മധ്യഭാഗത്ത് നിന്നാണ്‌ തീരഭാഗത്തേക്ക് ഹിമം ഒഴുകിക്കൊണ്ടിരിക്കുന്നത്.
എല്ലാ പട്ടണങ്ങളും ജനവാസ പ്രദേശങ്ങളും തീരപ്രദേശത്തോട് ചേർന്നാണ്‌ സ്ഥിതി ചെയ്യുന്നത്.
കൂടാതെ ജനസംഖ്യയിൽ ഭൂരിഭാഗവും പശ്ചിമ തീരപ്രദേശങ്ങളിലാണ്‌ വസിക്കുന്നത്.
ഗ്രീൻലാൻഡിന്റെ വടക്ക് ഭാഗവും കിഴക്ക് ഭാഗവും ഉൾപ്പെടുന്ന വടക്കുകിഴക്കൻ ഭാഗം ഏതെങ്കിലും പ്രദേശിക ഭരണത്തിന്റെ കീഴിൽ ഉൾപ്പെടുന്നില്ല മറിച്ച് ഈ ഭാഗം ലോകത്തിലെ ഏറ്റവും വലിയ ദേശിയീദ്യാനം ആയ വടക്കുകിഴക്കൻ ഗ്രീൻലാൻഡ് ദേശിയോദ്യാനമാണ്‌.
കുറഞ്ഞത് നാല ശാസ്ത്ര പര്യടന കേന്ദ്രങ്ങളും ക്യാമ്പുകളും ഗ്രീൻലാൻഡിന്റെ ഹിമപാളികൾ മൂടികിടക്കുന്ന മധ്യഭാഗത്ത് അവയ്ക്ക് മേലെ സ്ഥിതിചെയ്യുന്നുണ്ട്.
എസിമിറ്റെ, നോർത്ത് ഐസ്, നൊർത്ത് ജി.ആർ.ഐ.പി. ക്യാമ്പ്, റാവെൻ സ്കൈ വേ എന്നിവ അവയിൽപ്പെട്ടതാണ്‌.
ഇപ്പോൾ അവിടെ വർഷം മുഴുവനും പ്രവർത്തിക്കുന്ന സമ്മിറ്റ് ക്യാമ്പ് എന്ന സ്റ്റേഷനുണ്ട്, 1989 ലാണ് ഇത് സ്ഥാപിച്ചത്.
1950 വരെ ജോർഗെൻ ബ്രോണ്ട്‌ലണ്ട് ജോർഡ് എന്ന റേഡിയോ സ്റ്റേഷനായിരുന്നു ലോകത്തിലെ ഏറ്റവും വടക്കുള്ള സ്ഥിരവാസ കേന്ദ്രം.
ഗ്രീൻലാൻഡിന്റെ തെക്ക് നാനോർതാലികിൽ നിന്നുള്ള ദൃശ്യം, ഈ ഭാഗത്താണ് ജോർഡുകളും പർവ്വതങ്ങളും കൂടുതലുള്ളത്.
ഗ്രീൻലാൻഡിന്റെ ഏറ്റവും വടക്കുള്ള പിയറി ലാൻഡ് ഹിമപാളികൾ നിറഞ്ഞതല്ല, കാരണം അവിടെ അന്തരീക്ഷത്തിലെ വളരെ വരണ്ടതായതാണ്‌, ഇത് ഹിമപാളി രൂപപ്പെടാൻ സഹായകമാകുന്നില്ല.
ഗ്രീൻലാൻഡിലെ മഞ്ഞുപാളി ഉരുകുകയാണെങ്കിൽ സമുദ്രജലനിരപ്പ് 7 മീറ്ററിൽ കൂടുതൽ ഉയരുമെന്ന് കണക്കാക്കുന്നു, അങ്ങനെ സംഭവിക്കുകയാണെങ്കിൽ ഗ്രീൻലാൻഡ് ഒരു ദ്വീപസമൂഹമായി മാറാൻ സാധ്യതയുണ്ട്.
അവലംബം ↑ 1 2 (in Danish) TV 2 Nyhederne – "Grønland går over til selvstyre" Archived 9 ഓഗസ്റ്റ് 2023 at the Wayback Machine TV 2 Nyhederne ( TV 2 News ) – Ved overgangen til selvstyre, er grønlandsk nu det officielle sprog.
Retrieved 22 January 2012.
↑ ↑ (in Danish) Law of Greenlandic Selfrule Archived 8 ഫെബ്രുവരി 2012 at the Wayback Machine (see chapter 7) ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ Joshua Calder's World Island Info ↑ The Fate of Greenland's Vikings Archived 11 ജനുവരി 2011 at the Wayback Machine , by Dale Mackenzie Brown, Archaeological Institute of America , 28 February 2000 ↑ ↑ ↑ ↑ ↑ Harvard International Review, The Coldest Geopolitical Hotspot: Global Powers Vie for Arctic Dominance over Greenland, August 2024, 29th .
↑ ↑ ↑ ↑ ↑ ↑ "How Greenland got its name" Archived 19 മാർച്ച് 2012 at the Wayback Machine .
The Ancient Standard .
17 December 2010.
↑ ↑ Evans, Andrew.
"Is Iceland Really Green and Greenland Really Icy?"
Archived 4 ഡിസംബർ 2017 at the Wayback Machine , National Geographic (30 June 2016).
↑ ↑ ↑ DK Atlas, 2001.
↑ Greenland Melt May Swamp LA, Other Cities, Study Says
↑ Nuna asiilasooq has equal status as a regional anthem but is generally used only in Greenland.
1 2 Greenlandic has been the sole official language of Greenland since 2009.
↑ As of 2000: 410,449 കി.m 2 (4.41804 × 10 12 sq ft) ice-free; 1,755,637 കി.m 2 (1.889752 × 10 13 sq ft) ice-covered.
Density: 0.14/കിമീ 2 (0.14/കിമീ 2 ) for ice-free areas.
↑ Data in 2021 U.S. dollars
ഹൈദർ അലി ഇംഗ്ലീഷ് വിലാസം https://ml.wikipedia.org/wiki/Hyder_Ali
മൈസൂറിലെ ഭരണാധികാരിയും, പതിനെട്ടാം ശതകത്തിന്റെ മധ്യത്തിൽ ദക്ഷിണേന്ത്യയിലെ യുദ്ധങ്ങളിൽ പ്രധാന പങ്കുവഹിച്ച ഒരു സൈന്യാധിപനുമായിരുന്നു ഹൈദർ അലി (ജീവിതകാലം: 1722 – 1782 ) .
പടിഞ്ഞാറൻ ആയുധങ്ങൾ ധരിച്ച ഇന്ത്യൻ സൈനികരുടെ വിഭാഗത്തെ ഇദ്ദേഹം പുനഃസംഘടിപ്പിക്കുകയും മൈസൂർ സൈന്യത്തിലെ ഒരു വിഭാഗത്തിന്റെ സേനാനായകത്വം കരസ്ഥമാക്കുകയും പിന്നീട് മൈസൂർ രാജാവിനെത്തന്നെ പുറത്താക്കുകയും ചെയ്തു.
1761-ൽ അദ്ദേഹം മൈസൂരിലെ ഭരണാധികാരിയായി .
ഒന്നും രണ്ടും ആംഗ്ലോ-മൈസൂർ യുദ്ധങ്ങളിൽ ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ സൈനിക മുന്നേറ്റത്തെ ശക്തമായി പ്രതിരോധിച്ചു.
മൈസൂറിന്റെ സമ്പദ്‌വ്യവസ്ഥയെ അദ്ദേഹം ഗണ്യമായി വികസിപ്പിച്ചു.
അയൽ പ്രദേശങ്ങൾ കീഴക്കിയ ഇദ്ദേഹം നിസം അലിഖാൻ, മറാഠികൾ എന്നിവർക്കൊപ്പം ബ്രിട്ടീഷുകാർക്കെതിരെയുള്ള ഒരു രാഷ്ടസഖ്യത്തിൽ ചേർന്നു.
ഒരു ദശകത്തിലേറെക്കാലം ബ്രിട്ടീഷുകാരോട് ഇദ്ദേഹം പോരാടിയെങ്കിലും, തനിക്കവരെ പരാജയപ്പെടുത്താൻ കഴിയില്ലെന്നു മനസ്സുലാക്കിക്കൊണ്ട്, ഇദ്ദേഹം ജീവിതാന്ത്യത്തിൽ ബ്രിട്ടീഷുകാരോട് സമാധാ‍നസഖ്യമുണ്ടാക്കുവാൻ തന്റെ മകൻ ടിപ്പു സുൽത്താനെ ‍പ്രേരിപ്പിക്കുകയുണ്ടായി.
നിരക്ഷരനായിരുന്നെങ്കിലും, ഹൈദർ അലി തന്റെ ഭരണപരമായ മിടുക്കിനും സൈനിക വൈദഗ്ദ്ധ്യത്തിനും ദക്ഷിണേന്ത്യൻ ചരിത്രത്തിൽ സ്ഥാനം നേടി.
മകനായ ടിപ്പു സുൽത്താന്, വിപുലമായ അതിർത്തിയോടെയുള്ള രാജ്യം കൈമാറിക്കൊണ്ടാണ് ഹൈദരാലി മരണപ്പെടുന്നത് .
രാഷ്ട്രീയപശ്ചാത്തലവും അധികാരലബ്ധിയും
ഇന്ത്യയുടെ എല്ലാ പ്രദേശങ്ങളേയും ഒരു കേന്ദ്രീകൃതഭരണത്തിനു കീഴിൽ കൊണ്ടുവരാനുള്ള മുഗളരുടെ പ്രവർത്തനങ്ങൾ ചക്രവർത്തിയായ ഔറംഗസേബിനോടു കൂടെ അസ്തമിച്ചിരുന്നു.
ഔറംഗസേബിന്റെ കാലശേഷം താരതമ്യേന സ്വതന്ത്രരായ മുഗൾ പ്രതിനിധിഭരണാധികാരികൾ തങ്ങളുടെ അധീനപ്രദേശങ്ങൾ സ്വന്തമായി ഭരിക്കുകയും ഡൽഹി സർക്കാറിനോട് ഇണങ്ങിയും പിണങ്ങിയും തങ്ങളുടെ നാമമാത്രമായ കൂറുകാണിച്ചു പോരുകയും ചെയ്തു.
മുഗൾ സാമ്രാജ്യത്തിന്റെ ഭാഗമായിരുന്ന ഹൈദരാബാദ് പ്രവിശ്യ, മുഗൾ സുബേദാറായിരുന്ന ആസഫ് ജാ നസാം ഉൽ മുൽകിന്റെ കീഴിൽ സ്വാത്രന്ത്ര്യം പ്രാപിക്കുകയും 1724-ൽ ഹൈദരാബാദ് രാജ്യമായി മാറുകയും ചെയ്തു.
1748-ൽ ആസഫ് ജായുടെ മരണശേഷം മുഗൾ ഡക്കാനിന്റെ സുബകളില് ഒന്നായ കർണ്ണാടിക് സ്വതന്ത്രമായി.
ഹൈദരാബാദിന്റെ ഭാഗമായിരുന്നു കർണ്ണാടിക് അതുവരെ.
നവാബ് സാദത്തുള്ളാ ഖാന് നൈസാമിന്റെ അനുവാദമില്ലാതെ തന്റെ മരുമകനായ ദോസ്ത അലിയെ പിന്തുടർച്ചാവകാശിയാക്കി.
പിൽക്കാലത്ത് നവാബ് സ്ഥാനത്തിനുവേണ്ടിയുള്ള തർക്കങ്ങളുടെ രംഗഭൂമിയായി കർണ്ണാടിക്.
ഇതേ സമയം നാശോന്മുഖമായ മുഗൾ ശക്തിക്കെതിരെ ശിവജിയുടെ പിൻതലമുറക്കാർ മറാത്താ രാജ്യം കെട്ടിപ്പടുത്തു.
അവിടേയും അധികം താമസിയാതെ പേഷ്വയാകാനുള്ള കളികൾ പ്രഭുക്കന്മാരിൽ നിന്നും ഉയർന്നു വന്നു.
എന്നാൽ മറ്റൊരു ഭാഗത്ത് രാജ്യങ്ങൾ കീഴടക്കാനുള്ള രജപുത്രന്മാരുടെ ശ്രമങ്ങളും നിർബാധം നടന്നു.
1761-ലെ മൂന്നാം പാനിപ്പത്ത് യുദ്ധത്തിനുശേഷം മറാഠാസൈന്യം ശിഥിലമാകുകയും സാമ്രാജ്യം അധഃപതിക്കാൻ ആരംഭിക്കുകയും ചെയ്തു.
ഏതാണ്ട് ഇതേ സമയത്ത് ദക്ഷിണേന്ത്യയിലും ബംഗാളിലും ബ്രിട്ടീഷുകാർ ആധിപത്യം സ്ഥാപിച്ചു.
വിജയനഗരസാമ്രാജ്യത്തിന്റെ അന്ത്യം മുതൽ മൈസൂർ രാജ്യം വൊഡയാർ രാജവംശത്തിനു കീഴിൽ തങ്ങളുടെ സ്വാതന്ത്ര്യം നിലനിർത്തിപ്പോന്നിരുന്നു.
പതിനെട്ടാം നൂറ്റാണ്ടിന്റെ ഉത്തരാർദ്ധത്തിൽ വൊഡയാർ രാജവംശം ദളവയുടേയും സർവാധികാരിയുടേയും ഉപജാപങ്ങളിൽപ്പെട്ട് ശിഥിലമായി രാഷ്ട്രീയാധികാരം നഷ്ടപ്പെട്ട് ഉഴലുകയായിരുന്നു.
ഈ അവസരം മുതലാക്കിയാണ്‌ സൈന്യത്തിന്റെ അധിപനും അടുത്തിടെ ദിണ്ടിക്കലില് വച്ച് തിരുച്ചി പിടിക്കാനുള്ള ശ്രമത്തിൽ അജയ്യനെന്നു പേരു ലഭിച്ചയാളുമായ ഹൈദരാലി ഭരണം പിടിച്ചെടുത്തത്.
സ്വന്തം പ്രയത്നം കൊണ്ട് മൈസൂരിന്റെ ഭരണാധികാരിയായ ആളാണ് ഹൈദരലി.
ഹൈദരലി രാജ്ഞിയുടെ പേരില് ഭരണം നടത്തുകയായിരുന്നു.
അദ്ദേഹത്തിന്റെ കീഴിൽ മൈസൂർ ഒരു വൻ രാഷ്ട്രീയ ശക്തിയായിത്തീർന്നു.
ഇംഗ്ലീഷ് ഈസ്റ്റിന്ത്യാക്കമ്പനിയുടെ രാഷ്ട്രീയ വികസന നയത്തിനെതിരെ അവർ യുദ്ധം ചെയ്തു.
മറാത്തർ, കർണ്ണാടിക് നൈസാം എന്നീ പ്രാന്തപ്രദേശങ്ങളുമായും മൈസൂരിനു യുദ്ധം ചെയ്യേണ്ടി വന്നു.
1766 -നു ശേഷം ഹൈദർ പാലക്കാട്ടുശ്ശേരി , കോഴിക്കോട് , കൊച്ചിയുടെ വടക്കൻ പ്രദേശങ്ങൾ എന്നിവ തൻ്റെ കീഴിൽ കൊണ്ടുവരികയുണ്ടായി.
സുൽത്താനത്ത് -എ-ഖുദാദാദ് എന്നാണ്‌ ഹൈദരലി തന്റെ സാമ്രജ്യത്തെ വിശേഷിപ്പിച്ചത്.
ഹൈദരലിയുടെ പൂർവികരെപ്പറ്റിയും കുടുംബപശ്ചാത്തലവും കൂടുതൽ അറിയാന് കഴിഞ്ഞിട്ടില്ല.
കർണ്ണാടകത്തിലെ തുംകൂര് ജില്ലയിലെ സീരാകോട്ടയുടെ കമാണ്ടറായ മുഗൾ ഫോജ്ദാർ ദർഗാഹ് ഖുലീഖാന്റെ ഉദ്യോഗത്തിലായിരുന്നു പിതാവായ ഫത്തേഹ് മുഹമ്മദ് .
കെ.സി. ഷഡാനനൻ നായർ Shadananan Nair
പത്തൊൻപതാം നൂറ്റാണ്ടിന്റെ  അവസാനകാലത്തു  നായർ സമുദായത്തിന്റെ പരിഷ്കരണത്തിന് വേണ്ടി യത്നിച്ചവരിൽ ഒരാളാണ് കെ.സി. ഷഡാനനൻ നായർ (1866-1959).
അവാന്തര വിഭാഗങ്ങളെ ഒരുമിപ്പിച്ചു ഒറ്റ സമുദായമായി മാറ്റുക എന്ന ലക്‌ഷ്യം മുൻനിർത്തി 1899 ൽ അദ്ദേഹം സ്ഥാപിച്ച ആദ്യ നായർ സംഘടനയാണ് സമസ്ത കേരള വിളക്കിത്തല നായർ സമാജം .
സമുദായ രഞ്ജിനി എന്ന തന്റെ മാസികയിലൂടെ നായർ സമുദായത്തിലെ ഉപജാതി വ്യവസ്ഥയ്‌ക്കെതിരെയും അനാചാരങ്ങൾക്കെതിരെയും അദ്ദേഹം തൂലിക ചലിപ്പിച്ചു.
ശ്രീമൂലം പ്രജാസഭ അംഗവും മലയാളി സഭയിലെ പ്രവർത്തകനും അധ്യാപകനുമായ ഷഡാനനൻ നായർക്ക് സി. കൃഷ്ണപിള്ള പിന്തുണ നൽകി.
സരസ്വതി രാജാമണി ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
സരസ്വതി രാജാമണി ഇന്ത്യൻ നാഷണൽ ആർമിയിലെ (ഐഎൻഎ) ഒരു മുതിർന്ന സൈനികയായിരുന്നു.
സൈന്യത്തിന്റെ മിലിട്ടറി ഇന്റലിജൻസ് വിഭാഗത്തിലെ ഒരു പ്രവർത്തകയായിരുന്നു ഇവർ.
ഇന്ത്യയുടെ ഏറ്റവും പ്രായം കുറഞ്ഞ ചാര വനിത എന്ന് ഇവരെ വിളിക്കാം .
കൗശിക് ശ്രീധർ സംവിധാനം ചെയ്ത 'വോയ്‌സ് ഓഫ് ഇൻഡിപെൻഡന്റ് ഇന്ത്യൻ' എന്ന പേരിൽ ഒരു ഹ്രസ്വചിത്രത്തിൽ അവർ അടുത്തിടെ പ്രത്യക്ഷപ്പെട്ടിരുന്നു.
രാജാമണി 1927-ൽ 11 ജനുവരി ന് റംഗൂൺ , ബർമ (ഇന്നത്തെ മ്യാൻമർ )ജനിച്ചു.
അവളുടെ പിതാവിന് ഒരു സ്വർണ്ണ ഖനി ഉണ്ടായിരുന്നു, റങ്കൂണിലെ ഏറ്റവും ധനികരായ ഇന്ത്യക്കാരിൽ ഒരാളായിരുന്നു അദ്ദേഹം.
അവളുടെ കുടുംബം ഇന്ത്യൻ സ്വാതന്ത്ര്യ പ്രസ്ഥാനത്തിന്റെ ശക്തമായ പിന്തുണക്കാരായിരുന്നു, കൂടാതെ പ്രസ്ഥാനത്തിന് പണവും നൽകി.
16 വയസ്സുള്ളപ്പോൾ, നേതാജി സുഭാഷ് ചന്ദ്രബോസിന്റെ രംഗൂണിലെ പ്രസംഗത്തിൽ നിന്ന് പ്രചോദനം ഉൾക്കൊണ്ട് അവൾ തന്റെ എല്ലാ ആഭരണങ്ങളും ഐഎൻഎയ്ക്ക് സംഭാവന ചെയ്തു.
യുവതി ആഭരണങ്ങൾ നിഷ്കളങ്കമായി സംഭാവന ചെയ്തതാകാമെന്ന് മനസിലാക്കിയ നേതാജി അത് തിരികെ നൽകാൻ അവളുടെ വീട് സന്ദർശിച്ചു.
എന്നിരുന്നാലും, അത് സൈന്യത്തിനായി ഉപയോഗിക്കണമെന്ന് രാജാമണി ഉറച്ചുനിന്നു.
അവളുടെ നിശ്ചയദാർഡ്യത്തിൽ മതിപ്പുളവാക്കിയ അയാൾ അയാൾക്ക് സരസ്വതിയെ നാമകരണം ചെയ്തു.
ഇന്ത്യൻ നാഷണൽ ആർമിയിലെ ജോലി
1942 -ൽ രാജാമണിയെ ഐഎൻഎയുടെ റാണി ഓഫ് hanാൻസി റെജിമെന്റിലേക്ക് റിക്രൂട്ട് ചെയ്തു, സൈന്യത്തിന്റെ സൈനിക രഹസ്യാന്വേഷണ വിഭാഗത്തിന്റെ ഭാഗമായിരുന്നു.
ഏകദേശം രണ്ടു വർഷത്തോളം, രാജാമണിയും അവളുടെ ചില സഹപ്രവർത്തകരും ആൺകുട്ടികളെപ്പോലെ വേഷമിടുകയും ബുദ്ധിശക്തി ശേഖരിക്കുകയും ചെയ്തു.
ആൺകുട്ടിയായി വേഷമിടുമ്പോൾ അവളുടെ പേര് മണി.
ഒരിക്കൽ, അവളുടെ സഹപ്രവർത്തകരിൽ ഒരാൾ ബ്രിട്ടീഷ് സൈന്യത്തിന്റെ പിടിയിലായി.
അവളെ രക്ഷിക്കാൻ രാജാമണി ഒരു നർത്തകിയുടെ വേഷമണിഞ്ഞ് ബ്രിട്ടീഷ് ക്യാമ്പിലേക്ക് നുഴഞ്ഞുകയറി.
ചുമതലയുള്ള ബ്രിട്ടീഷ് ഉദ്യോഗസ്ഥരെ അവൾ മയക്കുമരുന്നു നൽകി സഹപ്രവർത്തകനെ മോചിപ്പിച്ചു.
അവർ രക്ഷപ്പെടുന്നതിനിടെ, ബ്രിട്ടീഷ് കാവൽക്കാരൻ രാജാമണിയുടെ കാലിൽ വെടിയുതിർത്തെങ്കിലും പിടിച്ചെടുക്കുന്നത് ഒഴിവാക്കാനായി.
രണ്ടാം ലോകമഹായുദ്ധത്തിനുശേഷം നേതാജി ഐഎൻഎ പിരിച്ചുവിട്ടതോടെ സൈന്യത്തിലെ അവളുടെ ജോലി അവസാനിച്ചു.
രണ്ടാം ലോകമഹായുദ്ധത്തിനുശേഷം, രാജാമണിയുടെ കുടുംബം സ്വർണ്ണഖനി ഉൾപ്പെടെയുള്ള എല്ലാ സമ്പത്തും നൽകി ഇന്ത്യയിലേക്ക് മടങ്ങി.
അവൾ ചെന്നൈയിലാണ് താമസിക്കുന്നതെന്നും സ്വാതന്ത്ര്യസമര സേനാനികളുടെ പെൻഷൻ നിലനിർത്തുന്നുണ്ടെങ്കിലും, രണ്ടറ്റവും കൂട്ടിമുട്ടിക്കാൻ അവൾ ബുദ്ധിമുട്ടുകയാണെന്നും 2005 -ൽ ഒരു പത്രം റിപ്പോർട്ട് ചെയ്തു.
സഹായത്തിനായി അവർ തമിഴ്‌നാട് സംസ്ഥാന സർക്കാരിനോട് അഭ്യർത്ഥിച്ചു.
അന്നത്തെ തമിഴ്‌നാട് മുഖ്യമന്ത്രിയായിരുന്ന ജയലളിത 5 ലക്ഷം രൂപയും,  വാടക വേണ്ടാത്ത ഹൗസിംഗ് ബോർഡ് ഫ്ലാറ്റും സമ്മാനമായി നൽകി.
ഒഡീഷയിലെ കട്ടക്കിലുള്ള നേതാജി സുഭാഷ് ജന്മസ്ഥലത്തെ നാഷണൽ മ്യൂസിയത്തിന്റെ ഐഎൻഎ ഗാലറിയിലേക്ക് അവർ ചിഹ്നങ്ങൾ സംഭാവന ചെയ്തു.
2016 ൽ EPIC ചാനൽ ടെലിവിഷൻ പരമ്പരയായ ആദൃശ്യയിൽ അവളുടെ കഥ അവതരിപ്പിച്ചു.
സ്വാതന്ത്ര്യസമര സേനാനി ശ്രീമതി. സരസ്വതി രാജാമണി 2018 ജനുവരി 13 ന് ഹൃദയാഘാതത്തെ തുടർന്ന് മരിച്ചു.
അവളുടെ അന്ത്യകർമങ്ങൾ ചെന്നൈ റോയപ്പേട്ടയിലെ പീറ്റേഴ്സ് കോളനിയിൽ നടന്നു.
കാമദേവൻ ഇംഗ്ലീഷ് വിലാസം https://ml.wikipedia.org/wiki/Kamadeva
ഭാരതീയ ഇതിഹാസങ്ങളിലെ സൗന്ദര്യദേവൻ.
കാമത്തിന്റെയും പ്രേമത്തിന്റെയും സൗന്ദര്യത്തിന്റെയും   പ്രതീകമായിട്ടാണ് കാമദേവനെ കാണുന്നത്.
രതീദേവിയാണ് പത്നി.
പാർവതി പരിണയം നടക്കുന്നതിനായി ദേവന്മാരുടെ അഭ്യർത്ഥന പ്രകാരം തന്റെ നേർക്ക് പുഷ്പബാണം അയച്ച കാമദേവനെ കോപിഷ്ടനായ ശ്രീപരമേശ്വരൻ തൃക്കണ്ണിലെ അഗ്നിയാൽ ഭസ്മീകരിച്ചു.
പിന്നീട് രതീദേവിയുടെ പ്രാർഥനയിൽ മനസലിഞ്ഞ ശ്രീപാർവതിയുടെ അഭ്യർഥന പ്രകാരം ധനുമാസത്തിലെ തിരുവാതിരയുടെ തലേദിവസമായ മകയിരം നാളിൽ 
കാമദേവന് ശിവൻ പുനർജന്മം നൽകിയതായും ഹൈന്ദവപുരാണങ്ങളിൽ കാണപ്പെടുന്നു.
കാമദേവൻ ശ്രീകൃഷ്ണന്റെ പുത്രനായി പുനർജനിക്കുകയും രതീദേവിയെ വിവാഹം ചെയ്യുകയും ചെയ്തു എന്നാണ് ഐതിഹ്യം.
ബ്രഹ്മാവിന്റെ വലതേ നെഞ്ചു ഭേദിച്ച് ധർമ്മൻ എന്ന പ്രജാപതി ജനിച്ചു.
ധർമ്മൻ അതീവ സുന്ദരനായിരുന്നു.
ധർമ്മൻ, ശമൻ, കാമൻ, ഹർഷൻ എന്ന് അതീവ സുന്ദരന്മാരാ‍യ മുന്ന് പുത്രന്മാർ ജനിച്ചു.
അവരിൽ കാമൻ സൗന്ദര്യദേവനായി തീർന്നു.
കാമൻ രതീദേവിയെ ഭാര്യയാക്കി കാമന്റെ പര്യായപദങ്ങൾ തിരുക്കുറുങ്കുടി ക്ഷേത്രത്തിലെ ഹിന്ദു ദൈവമായ മന്മദൻ്റെ ശിൽപം.
മദനൻ, മന്മഥൻ, മാരൻ, പ്രദ്യുമ്നൻ, മീനകേതനൻ,  കന്ദർപ്പൻ, ദർപ്പകൻ, അനംഗൻ, കാമൻ, പഞ്ചശരൻ, സ്മരൻ, മലർവില്ലൻ, മായി, മധുദീപൻ, വാമൻ, പുഷ്പകേതനൻ, സംസാരഗുരു, രതിപതി, ശംബരാരി, മനസിജൻ, ആത്മഭൂ‍, രൂപാസ്തൻ, രമണൻ, ദീപകൻ, പുഷ്പധന്വാവ്.
കാമന്റെ ആയുധങ്ങൾ
കാമൻ കരിമ്പ് കൊണ്ടുള്ള വില്ലും വണ്ടുകളെക്കൊണ്ടുള്ള അതിന്റെ ചരടും അഗ്രം പുഷ്പമായിട്ടുള്ള അമ്പുകളും ഉണ്ട്.
തത്ത കാമന്റെ വാഹനവും മകരമത്സ്യം കൊടിയടയാളവുമാണ്.
ഉന്മാദം, താപനം, ശോഷണം, സ്തംഭനം, സമ്മോഹനം എന്ന അഞ്ച് അസ്ത്രങ്ങളും കാമദേവനുണ്ട്.
അവലംബം ↑ ↑ The Book of Hindu Imagery: Gods, Manifestations and Their Meaning By Eva Rudy Jansen p. 93 ↑ മഹാഭാരതം ആദിപർവ്വം അറുപത്തിയാറാം അദ്ധ്യായം
എം.കെ. മേനോൻ ഇംഗ്ലീഷ് വിലാസം https://ml.wikipedia.org/wiki/M.
മലയാളത്തിലെ പ്രശസ്ത നോവലിസ്റ്റും പത്രപ്രവർത്തകനുമായിരുന്നു വിലാസിനി എന്ന തൂലികാനാമത്തിൽ അറിയപ്പെടുന്ന എം.കെ. മേനോൻ ( ജൂൺ 23 , 1928 - മേയ് 15 , 1993 ).
നോവലുകളും യാത്രാവിവരണങ്ങളുമുൾപ്പെടെ നിരവധി പുസ്തകങ്ങൾ രചിച്ച അദ്ദേഹത്തിന്റെ അവകാശികൾ എന്ന കൃതി നോവൽ വിഭാഗത്തിലെ ഇന്ത്യയിലെ തന്നെ ഏറ്റവും വലിയ കൃതിയായാണ് കരുതപ്പെടുന്നത്.
വടക്കാഞ്ചേരിക്ക് അടുത്തുള്ള കരുമത്രയിൽ ജനിച്ചു.
1947-ൽ മദിരാശി സർവ്വകലാശാലയിൽ നിന്നും ബിരുദം നേടിയ അദ്ദേഹം രണ്ടുവർഷം കേരളത്തിൽ അദ്ധ്യാപകനായും നാലുവർഷം ബോംബെയിൽ ഗുമസ്തനായും ജോലിനോക്കിയശേഷം 1953-ൽ സിംഗപ്പൂരിലേക്ക് പോയി.
തുടർന്നുള്ള 25 വർഷക്കാലം ഏ.
എഫ്. പി എന്ന അന്താരാഷ്ട്ര വാർത്താ ഏജൻസിയുടെ കീഴിൽ ജോലിനോക്കിയ അദ്ദേഹം അതിന്റെ തെക്കുകിഴക്കനേഷ്യൻ കേന്ദ്രത്തിന്റെ ഡയറക്ടറായാണ്‌ വിരമിച്ചത്.
1977-ൽ കേരളത്തിലേക്ക് തിരിച്ചുപോന്ന ഇദ്ദേഹം 1993 -ൽ അന്തരിക്കുന്നത് വരെ മലയാള സാഹിത്യത്തിലെ സജീവ സാനിധ്യമായിരുന്നു.
കൃതികൾ നിറമുള്ള നിഴലുകൾ ( 1965 ) ഇണങ്ങാത്ത കണ്ണികൾ ( 1968 ) ഊഞ്ഞാൽ ( 1969 ) ചുണ്ടെലി ( 1971 ) അവകാശികൾ (നാലു വാല്യം) ( 1980 ) യാത്രാമുഖം ( 1987 )
തുടക്കം (1977 ) അവാർഡുകൾ 1981 കേരള സാഹിത്യ അക്കാദമി അവാർഡ്(അവകാശികൾ) 1983 വയലാർ രാമവർമ്മ അവാർഡ് (അവകാശികൾ)
വിലാസിനി സ്മാരക നോവൽ പുരസ്‌കാരം
വിലാസിനി സ്മാരക സമിതി " വിലാസിനി സ്മാരക നോവൽ പുരസ്‌കാരം " നൽകുന്നുണ്ട്.
2023 ൽ ആദ്യ അവാർഡ് ശ്രീ ഷാനവാസ്‌ എന്ന എഴുത്ത് കാരന് നൽകി.
2024 ലെ അവാർഡ് കരസ്ഥമാക്കിയത് അഡ്വ നസീറ ആണ്.
ഉച്ചാടനം എന്ന നോവലിനെ ആണ് അവാർഡിന് പരിഗണിച്ചത്.
രൂ 30000,ഫലകം, പ്രശംസ പത്രം എന്നിവ ആണ് പുരസ്‌കാരം ആയി നൽകുന്നത്.
സമിതിയുടെ ജനറൽ കൺവീനർ ശ്രീ സായ്രാജ് എല്ലാ വർഷവും അവാർഡ് സമർപ്പണത്തിന്റെ ചുക്കാൻ പിടിക്കുന്നു.
മയിൽ
ഇംഗ്ലീഷ് വിലാസം https://ml.wikipedia.org/wiki/Pavo_(genus)
Indian peafowl,Pavo cristatus Indian peafowl female Indian peafowl female walking Indian peafowl,Pavo cristatus, dance from koottanad ,Palakkad ,Kerala
ജന്തുവിഭാഗത്തിൽ പക്ഷിജാതിയിൽ കോഴികളുടെ കുടുംബത്തിലെ പക്ഷിയാണ് മയിൽ ( ഇംഗ്ലീഷ് : Peafowl).
പൊതുവെ മയിൽ എന്നുപറയുമ്പോൾ ആൺ മയിലിനെയാണ് കണക്കാക്കുക.
ആൺമയിലിനും (peacock) പെൺമയിലിനും (peahen) രൂപത്തിൽ കാര്യമായ വ്യത്യാസമുണ്ട്.
ആൺ മയിലുകൾക്ക് നീണ്ട വർണ്ണാഭമായ പീലികൾ ഉണ്ട്.
ഇതാണ് വാലായി കാണുന്നത്.
എന്നാൽ പെൺ മയിലിന് നീണ്ട പീലിയില്ല.
പൊതുവെ മയിലുകളെ ഇന്ത്യയിലും (എഷ്യൻ) ആഫ്രിക്കയിലുമാണ് കണ്ടുവരുന്നത്.
വളരെച്ചെറിയ ദൂരം മാത്രമേ ഇവയ്ക്കു പറക്കാനാവുള്ളൂ.
സൂക്ഷ്മമായ കേൾവിശക്തിയും കാഴ്ചശക്തിയും ഇവക്കുണ്ട്.
ശത്രുക്കളുടെ ആഗമനം വളരെപ്പെട്ടെന്ന് തിരിച്ചറിയാൻ ഇതിനാകും ‌ .
തരംതിരിക്കൽ ഇന്ത്യൻ മയിൽ (പാവോ ക്രിസ്റ്റാറ്റസ്-ഏഷ്യൻ) പച്ച മയിൽ (പാവോ മുറ്റികസ്-ഏഷ്യൻ) കോംഗോ മയിൽ (ആഫ്രോപാവോ കൊൺ ജെൻസിസ്-ആഫ്രിക്കൻ)
ഏഷ്യൻ ഇനമായ ഇന്ത്യൻ മയിലിനെ നീലമയിൽ എന്നും വിളിക്കാറുണ്ട്.
ഇന്ത്യയിൽ മിക്കയിടത്തും ഇവയെ കണ്ടുവരുന്നു.
മയിൽ ഇന്ത്യയുടെ ദേശീയ പക്ഷിയാണ്.
മറ്റൊരു അപൂർവ ഏഷ്യൻ ഇനമായ പച്ചമയിൽ അഥവാ ഡ്രാഗൺപക്ഷി ഇന്ത്യയിലെ ആസ്സാമിലും ഇന്തോനേഷ്യയിലെ ജാവദ്വീപിലും മ്യാൻമറിലും കാണുന്നുണ്ട്.
വംശനാശഭീഷണി കാരണം ഇതിനെ വേട്ടയാടുന്നത് നിരോധിച്ചിട്ടുണ്ട്.
കോംഗോ മയിൽ മധ്യ ആഫ്രിക്കയിൽ ആണ് കണ്ടുവരുന്നത്.
മയിലിന്റെ മുട്ടകൾ ആഹാരം
മയിലുകൾ മിശ്രഭുക്കുകളാണ് .
ഇലകൾ,ചെടികളുടെ ഭാഗങ്ങൾ, പുഷ്പദളങ്ങൾ, വിത്തുകൾ, പ്രാണികൾ, ഉരഗങ്ങൾ മുതലായവയാണ് ഭക്ഷണം.
ചിലപ്പോൾ ചെറിയ പാമ്പുകളെപ്പോലും ഇവ ഭക്ഷണമാക്കാറുണ്ട്.
രാവിലെയും വൈകുന്നേരവുമാണ്‌ പ്രധാന ഇരതേടൽ.
ഉച്ചയ്ക്കും രാത്രിയും മരപൊത്തുകളിൽ വിശ്രമിക്കുകയാൺ പതിവ്.
തൂവലുകൾ (മയിൽപ്പീലി)
ആൺ മയിലിന് നീലയും പച്ചയും കലർന്ന നീളൻപീലികൾ ആണ് ഉള്ളത് ,ഇവ വാലായിട്ടാ‍ണ് കാണപ്പെടുന്നത്.
ഇവ പീലികൾ നിവർത്തി ആ‍ടാറുണ്ട്.
ഇത് കാഴ്ചക്കാർക്ക് വളരെ മനോഹരമായ ഒരു കാഴ്ചയാണ്.
ഇവയ്ക്ക് തലയിൽ പൂവും ഉണ്ട്.
പെൺ മയിലുകളുടെ തൂവലുകൾ ഇരുണ്ട പച്ച,തവിട്ട്,ചാരനിറത്തിൽ ഇടകലർന്ന് കാണപ്പെടുന്നു.
ആൺ മയിലിനെ പോലെ പെൺ മയിലിന് നീളമുള്ള വാൽ ഇല്ല.
ഒരു മയിലിൽ നിന്ന് ശരാശരി 200 പീലികൾ ലഭിക്കുന്നു.
ഇന്ത്യയിൽ മയിലിനെ കൊല്ലുന്നതും പീലി ശരീരത്തിൽ അണിയുന്നതും വന്യജീവി സംരക്ഷണ നിയമപ്രകാരം കുറ്റകരമാണ്.
കൊഴിഞ്ഞു വീഴുന്ന പീലികൾ കൈവശം വയ്ക്കാൻ മാത്രമാണ് അനുമതിയുള്ളത്.
എന്നാൽ കൊഴിയുന്ന പീലിയുടെ മുകളിലൂടെ മയിലുകൾ സഞ്ചരിച്ച് അവ കേടുപാടുള്ളതാകുകയും ഒടിയുകയും ചെയ്യും.
ഹൈന്ദവ വിശ്വാസത്തിൽ മയിലുകൾക്കുള്ള സ്ഥാനം പരമശിവന്റെയും പാർവതിദേവിയുടെയും പുത്രനായ സുബ്രമണ്യൻറെ വാഹനം മയിലാണ്.
മഹാവിഷ്ണുവിന്റെ ദശാവതാരങ്ങളിൽ ഒന്നായ ശ്രീകൃഷ്ണൻറെ കിരീടത്തിൽ ചൂടിയിരിക്കുന്നത് മയിൽപ്പീലിയാണ്.
ചിത്രശാല മയിൽ - ചിത്രങ്ങൾ ആൺ മയിൽ പെൺ മയിലിനെ പീലി വിടർത്തിയാടി ആകർഷിക്കാൻ ശ്രമിക്കുന്നു പെൺ മയിൽ തൂവലുകൾ വിടർത്തുന്നു ഇന്ത്യൻ നീല മയിൽ-പാർശ്വവീക്ഷണം ഇന്ത്യൻ നീല ആൺമയിൽ- വാൽ ചുരുക്കിയിട്ടിരിക്കുന്നു ഇന്ത്യൻ നീല ആൺമയിൽ- വിശ്രമിക്കുന്നു ഇന്ത്യൻ വെള്ളമയിൽ-( ഇന്ത്യൻ നീല ആൺമയിൽ തന്നെയാണ്) മുൻഭാഗം പിൻവശം ആൺ മയിലിന്റെ പീലികൾ ഇന്ത്യൻ മയിലിന്റെ പിൻ കാഴ്ച ഇന്ത്യൻ മയിലിന്റെ മുഖം മയിലിന്റെ മുഖം - മറ്റൊന്ന് പശ്ചിമ ബംഗാളിലെ സിയേഴ്‌സോൾ രാജ്ബാരിയുടെ പിച്ചള രഥത്തിൽ മയിൽ മയിൽ ശിൽപം Museum specimen - അവലംബം Pavo എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ടാഗോർ (മാസിക) ഇംഗ്ലീഷ് വിലാസം https://ml.wikipedia.org/wiki/Tagore_magazine
1945 മുതൽ കൊല്ലത്തു നിന്ന് പ്രസിദ്ധീകരിച്ച ഒരു മാസികയാണ് " ടാഗോർ '.
തേവാടി ടി കെ നാരായണക്കുറുപ്പായിരുന്നു പത്രാധിപർ .
അവലംബം ↑ തേവാടിയുടെ ആത്മഗീതം, ഷാനവാസ് പോങ്ങനാട്, കലാപൂർണ മാസിക, ഡിസംബർ 2019 പുറം കണ്ണികൾ ഗ്രന്ഥപ്പുര വെബ്‍സൈറ്റിൽ ടാഗോർ മാസിക
കെ.കെ. കൃഷ്ണകുമാർ
ശാസ്ത്ര ലേഖകൻ,ഗാന രചയിതാവ് എന്നീ നിലകളിൽ പ്രശസ്തൻ.
ഭാരത് ഗ്യാൻ വിഗ്യാൻ സമിതി (ബി.ജി.വി.എസ്) അഖിലേന്ത്യ പ്രസിഡന്റ് .
കേരള ശാസ്ത്രസാഹിത്യ പരിഷത്ത് പ്രസിഡന്റ്, ജനറൽ സെക്രട്ടറി, ശാസ്ത്രഗതി പത്രാധിപർ എന്നീ സ്ഥാനങ്ങൾ വഹിച്ചിരുന്നു.
കേരള ഭാഷാ ഇൻസ്റ്റിറ്റ്യൂട്ടിൽ ജോലി നോക്കിയിരുന്ന അദ്ദേഹം 2005 ൽ അസിസ്റ്റന്റ് ഡയറക്ടർ  ആയി വിരമിച്ചു .
കേരള സമ്പൂർണ സാക്ഷരതാ പദ്ധതിയുടെ ഒന്നാം ഘട്ടത്തിൽ ഡയറക്ടര്മാരിൽ ഒരാളായി (1990-91) പ്രവർത്തിച്ചു.
പ്രധാന കൃ തികൾ വാഴ്വേ അറിവിയൽ (ശാസ്ത്രം ജീവിതം) -തമിഴ് ,തമിഴ് നാട് സയൻസ് ഫോറം പ്രസിദ്ധീകരിച്ചു ഇയർകൈ,സമുദായം ,വിജ്ഞാനം-(പ്രകൃതി,സമൂഹം,ശാസ്ത്രം)- തമിഴ് ഗുല്ലു ഗുടിയാകെ,നന്നേം ഗഗൻ മേം- ഹിന്ദി കവിതകൾ ,ബി.
ജി.വി.എസ് പ്രസിദ്ധീകരിച്ചത് മഹച്ചരിതമാല 157,കാക്ക കലേൽക്കർ,ടെൻസിങ് നോർഗെ,ജിദ്ദു കൃഷ്ണമൂർത്തി,ഏ.
എൽ.ബാഷാം മഹച്ചരിതമാല 19, ലെനിൻ,മാവോ കുട്ടികൾക്കൊരു കഥ പുസ്തകം- 1985 ൽ ദേശബന്ധു ചിൽഡ്രൺസ് ബുക്ക് ക്ലബ്ബ് പ്രസിദ്ധീകരിച്ചു മഹച്ചരിതമാല 2   ഐസക് ന്യൂട്ടൺ,ഐൻസ്റ്റീൻ വിശ്വമാനവൻ-- കേരള ശാസ്ത്ര സാഹിത്യ പരിഷത്ത് പ്രസിദ്ധീകരണം ആകാശയുദ്ധം--പുസ്തകപ്പൂമഴ, കേരള ശാസ്ത്ര സാഹിത്യ പരിഷത്ത് പ്രസിദ്ധീകരണം ഒരു കുമിളക്കഥ-- കേരള ശാസ്ത്ര സാഹിത്യ പരിഷത്ത് പ്രസിദ്ധീകരണം ഹലോ ഹലോ- സയൻസ് ക്രീം പരമ്പരയിൽ കേരള ശാസ്ത്ര സാഹിത്യ പരിഷത്ത് പ്രസിദ്ധീകരണം മനുഷ്യൻ മനുഷ്യനായ കഥ- ചിന്ത പബ്ലിഷേർസ് പ്രസിദ്ധീകരിച്ചു ശാസ്ത്രം ജീവിതം - കേരള ശാസ്ത്ര സാഹിത്യ പരിഷത്ത് , ചിന്ത പബ്ലിഷേർസ് പ്രകൃതിക്കായി ഒരപേക്ഷ ചിന്ത പബ്ലിഷേർസ് പ്രകൃതി,സമൂഹം ,ശാസ്ത്രം-1978,79,80,81,82,87,88 എന്നീ വർഷങ്ങളിൽ പതിപ്പുകൾ ഇറങ്ങി,ഇംഗ്ളീഷ്,ഒറിയ,മറാഠി ,ഹിന്ദി,തമിഴ്,ഗുജറാത്തി,കന്നട,തെലുഗു,പഞ്ചാബി,എന്നീ ഭാഷകളിൽ ഇത് വിവർത്തനം ചെയ്യപ്പെട്ടു.
പ്രകൃതിക്കായ് ഒരപേക്ഷ-സിയാറ്റിൻ മൂപ്പന്റെ കത്തിനെ ആധാരമാക്കി തയ്യറാക്കിയത്.
മുറിവുണക്കുന്നവർ- കേരള ശാസ്ത്ര സാഹിത്യ പരിഷത്ത്, ചിന്ത പബ്ലിഷേർസ് കിങ്ങിണിക്കാട് - കേരള ശാസ്ത്ര സാഹിത്യ പരിഷത്ത് പ്രസിദ്ധീകരണം നമ്മുടെ വാനം (കവിതകൾ, ഗാനങ്ങൾ) - കേരള ശാസ്ത്ര സാഹിത്യ പരിഷത്ത് പ്രസിദ്ധീകരണം ഒരു കഥയുടെ തുടക്കം- ഡി.സി.ബുക്ക്സ് പ്രസിദ്ധീകരണം ഒരു സ്നേഹ ഗാഥ -ഡി.
സി.ബുക്ക്സ് പ്രസിദ്ധീകരണം Nature, Society and Science  AIPSN, New Delhi ഉത്തരത്തിന് കാത്തുനിൽക്കാനാവാത്ത  ചോദ്യങ്ങൾ (കവിതാ സമാഹാരം ) ഗോഡ്  പബ്ലിഷെർസ് , തിരുവനന്തപുരം വിവർത്തനങ്ങൾ വൈരുദ്ധ്യാത്മക ഭൗതികവാദം - ജെ.ഡി ബർണാൽ, ചിന്ത പബ്ലിഷേർസ് ജീവിത വിദ്യാലയം -ഡോ.
അഭയ് ഭാങ്, ചിന്ത പബ്ലിഷേർസ് സൂര്യനും അമ്പിളിയും-വർഷ ദാസ്, National Book Trust, New Delhi മുത്തിയമ്മ തുന്നുമ്പോൾ, യൂറി ഓർലേവ്, National Book Trust, 2000 ടിൽടിലിന്റെ സാഹസങ്ങൾ-സ്വപ്നാ ദത്ത, National Book Trust, New Delhi ചൈനയുടെ സുദീർഘ വിപ്ലവം- 1978 ൽ ചിന്ത പബ്ലിഷേർസ് പ്രസിദ്ധീകരിച്ചു കുഞ്ഞു കളിപ്പാട്ടങ്ങൾ- അരവിന്ദ് ഗുപ്ത , സംസ്ഥാന ബാല സാഹിത്യ ഇൻസ്റ്റിറ്റ്യൂട്ട് തത്തമ്മ- രബീന്ദ്രനാഥ്  ടാഗോർ - കേരള ശാസ്ത്ര സാഹിത്യ പരിഷത്ത് പ്രസിദ്ധീകരണം നന്മമരം-ഷെൽ സില്വർസ്റ്റൈൻ- - കേരള ശാസ്ത്ര സാഹിത്യ പരിഷത്ത് പ്രസിദ്ധീകരണം ആരാണാരാണാൺകുട്ടി?
,ആരാണാവോ പെൺകുട്ടി?
- കമലാഭസിൻ- കേരള ശാസ്ത്ര സാഹിത്യ പരിഷത്ത് പ്രസിദ്ധീകരണം കുഞ്ഞികുഞ്ഞി മുയൽ-റോബർട്ട് ക്രൗസ്,- കേരള ശാസ്ത്ര സാഹിത്യ പരിഷത്ത് പ്രസിദ്ധീകരണം കുഴലൂത്തുകാരൻ- സഫ്ദർ ഹാശ്മി , പുരോഗമന കലാ സാഹിത്യ സംഘംപ്രസിദ്ധീകരണം പുസ്തകങ്ങൾക്കുണ്ട് പറയാൻ - സഫ്ദർ ഹാശ്മി പുരോഗമന കലാ സാഹിത്യ സംഘംപ്രസിദ്ധീകരണം ഹോളി- സഫ്ദർ ഹാശ്മി പുരോഗമന കലാ സാഹിത്യ സംഘംപ്രസിദ്ധീകരണം പൂന്തോപ്പിൽ- സഫ്ദർ ഹാശ്മി പുരോഗമന കലാ സാഹിത്യ സംഘംപ്രസിദ്ധീകരണം കറുപ്പിന്റെ ഗർജ്ജനം-അർണ ബോൺതെംസ്, ചിന്ത പബ്ലിഷേർസ് പാരിസ് കമ്യുണിൻറെ ദിനങ്ങൾ (നാടകം) ബെര്തോൾട് ബ്രെഹ്ത്, ചിന്ത പബ്ലിഷേർസ് മാനവസത്ത-അധ്വാനവർഗ്ഗത്തിന്റെസൗന്ദര്യ ശാസ്ത്രത്തിനൊരാമുഖം-ജോർജ്ജ് തോംസൺ, ചിന്ത പബ്ലിഷേർസ് മാന്ത്രികന്റെ അത്താഴവിരുന്ന്-(അവലംബിത കഥ)-ജെ.
ബി.എസ്.ഹാൽഡേൻ, കേരള ശാസ്ത്ര സാഹിത്യ പരിഷത്ത് മാർക്സിസവും ബുദ്ധിജീവികളും-ഒരു സംഘം ലേഖകർ ,ചിന്ത പബ്ലിഷേർസ് , അഗ്നിസ്ഫുലിങങ്ങൾ- അരവിന്ദ് ഗുപ്ത , കേരള ശാസ്ത്ര സാഹിത്യ പരിഷത്ത് ഗലീലിയോ, ഒരു ജീവിതകഥ- ബെർത്തോൾഡ് ബ്രെഹ്റ്റ് , കേരള ശാസ്ത്ര സാഹിത്യ പരിഷത്ത് എഡിറ്റ് ചെയ്തവ പാതിയാകാശത്തിന്നുടമകൾ- കവിതാസമാഹാരം,- കേരള ശാസ്ത്ര സാഹിത്യ പരിഷത്ത് പ്രസിദ്ധീകരണം എന്തുകൊണ്ട്,എന്തുകൊണ്ട്,എന്തുകൊണ്ട്?
(ഒന്നാം പതിപ്പ് ), കേരള ശാസ്ത്ര സാഹിത്യ പരിഷത്ത് പുരസ്കാരങ്ങൾ
1988ലെ ചെറുകാട് അവാർഡ്	 ശാസ്ത്രം ജീവിതം എന്ന  ബാലസാഹിത്യം കൃതിക്ക് ലഭിച്ചു.
1988 ലെ NCERT ബാലസാഹിത്യ അവാർഡ്‌ കിങ്ങിണിക്കാട് എന്ന കൃതിക്ക് ലഭിച്ചു.